**A. Poster i FLS bestyrelse - ‘Styrelsen’**

*FORMAND (1-årig post)*

*NÆSTFORMAND (1-årig post)*

*KASSERER (2-årig post – 1 år som aktiv, 1 år som passiv kasserer)*

*KOMMUNIKATIONSANSVARLIG (1-årig post)*

*FORMAND FOR FLS FESTUDVALG (1-årig post)*

*FORMAND FOR SOFA (Sociale Og Faglige Arrangementer) (1-årig post)*

*FORMAND FOR FLS REJSEUDVALG (1-årig post)*

*RUSKOORDINATOR / ruskontakt (1-årig post)*

*NORDISK KONGRESS-KOORDINATOR (1-årig post)*

*REPRÆSENTANT I DSR’s FORRETNINGSUDVALG (FU) (1-årig post)*

*INTERNATIONAL STUDENT COORDINATOR (1-årig post)*

*FUSIONSUDVALGSANSVARLIG I DET KOMMENDE SCIENCERÅD(1-årig post)*

*2 \* MENIGT MEDLEM (1-årig post)*

**B. UddannelsesPolitiske Poster i UPU**

*DEN GYLDNE TYR (1-årig post)*

*DSR-FONDEN (1-årig post)*

*REP. I NSN-NATURVIDENSKABELIGT STUDIENÆVN (2 x 1-årig poster)*

*UNDERVISNINGSUDVALGENE: Grundvidenskab, Skov & Landskab samt Jord & Økologi (3x1-årig poster)*

*REP. I RÅDGIVENDE UDVALG FOR PARK OG LANDSKAB (2-årig post) NB! Posten er på valg igen i 2013*

*REP. I RÅDGIVENDE UDVALG FOR PLANLÆGNING OG FRILUFTSLIV (2-årig post) NB! Posten er på valg igen i 2013*

*Akademisk Råd*

*Optagelsesudvalget*

**C. Poster med kontakt til Erhverv, fag- og interesseorganisationer i Uddannelsespolitisk Udvalg (UPU)**

*UPU NÆSTFORMAND (1-årig post)*

*REPRÆSENTANT I JA - Fagforeningen Jordbrugsakademikerne (1-årig post) REPRÆSENTANT I DL- Danske Landskabsarkitekter (2-årig post) NB! Posten er på valg igen i 2014*

*REPRÆSENTANT I LAF- Landskabsarkitekternes Forening (1-årig post)*

*FLS REPRÆSENTANT I Dansk Byplanlaboratoruim (1-årig post)*

*INTERNATIONAL KONTAKT (1-årig post)*

*REP. I CENTERBESTYRELSEN (1-årig post)*

*REP. TIL VIRKSOMHEDSMESSEN (1-årig post)*

**A. Poster i FLS bestyrelse - ‘*Styrelsen’***

**FORMAND (1-årig post)**

**Opgaver/ansvar** Som formand skal man så vidt muligt have det store overblik. Formanden skal ikke lave alle opgaverne, men sørger for at opgaverne bliver fordelt mellem medlemmerne i styrelsen. Han/hun skal sammen med formandskabet lægge strategien for FLS. Formanden indkalder til det månedlige Styrelsesmøde en uge før mødet og leder også mødet. Formanden skal tjekke sin mail dagligt, og sørge for at der bliver svaret på de mails der måtte komme. Man er også FLS kontakt til ledelsen, de andre foreninger på campus og på resten af SCIENCE.

**Møder** Der er i gennemsnit ca. 3 månedlige møder som formand for FLS (nogle gange lidt flere og nogle gange lidt færre). Formanden har møder med: Styrelsen (én gang om måneden), Formandskabet (hver halvanden måned), De andre faglige foreningers formænd (hver 2.-3. måned), JA (hver 2. måned), institutledelsen/Gertrud Jørgensen (to gange årligt), Dialogforum (2 gange årligt). Derudover kommer der 2 gange årligt et weekendarrangement med JA (Jordbrugsakademikerne), som formanden deltager i. Det foregår normalt fra fredag kl. 12 – lørdag kl. 12. Der er fri forplejning og man får stillet et dejligt værelse til rådighed.

**Fordele:** Det er en stor fordel at kunne skrive formandsposten på sit CV, fordi det viser, at du har haft stort ansvar og tillært dig forskellige kompetencer, mens du har bestyret posten. Du får mulighed for at komme på kroophold med JAs weekendarrangementer. Der er mad til møderne. Desuden afholder DSR, Studenterrådet og JA forskellige gratis kompetenceudviklingskurser, som man har mulighed for at deltage i.

**NÆSTFORMAND (1-årig post)**

Som næstformand er man automatisk formand for FLS’ Uddannelses Politiske Udvalg (UPU). Her planlægger, indkalder til og leder man de månedlige møder. Dette gøres i samarbejde med UPU’s næstformand. Man fungerer derfor som tovholder mellem Styrelsen og UPU, samtidig med, at man som næstformand også automatisk deltager i Studieretningsudvalget, som holder møder ca. 1 gang pr blok.

Det er næstformandens opgave, sammen med formanden. kassereren og den kommunikationsansvarlige, at stå for den daglige drift af foreningen FLS. Man indkalder og planlægger styrelsesmøderne, når formanden har brug for aflastning og udsender information til medlemmerne. Herudover forsøger man at have overblikket over de aktuelle opgaver i foreningen. Formanden og næstformanden fordeler og koordinerer selv opgaverne og ansvarsområderne.

Næstformanden bør tjekke mail dagligt, deltager i de månedlige styrelsesmøder, indkalder til- og deltager i de månedlige UPU- møder og deltager ca. 1 gang pr blok i Studieretningsudvalgsmøderne (SRU).

**Fordele:** Med posten som næstformand følger et stort ansvar og viden om det meste kommunikation mellem ledelsen og de studerende. Derudover afholder DSR og JA forskellige gratis kompetenceudviklingskurser, som man har mulighed for at deltage i. Samtidig får både ledelses og mødeteknikkendskab, som gavner på CV’et.

Derudover er der mad til møderne.

**KASSERER (2-årig post – 1 år som aktiv, 1 år som passiv kasserer)**

I det første år som kasserer står man for den daglige drift, og det andet år fungerer man som vejleder/rådgiver for den nye kasserer. Det er den aktive kasserers rolle at stå for FLS’ økonomi. Det betyder, at man står for overførsler af penge til folk som har lagt penge ud, bogføring, hjælpe med budgetter til fester, sende medlemslister til DSR samt at sørge for betaling af kontingenter til DSR (3-4 gange årligt) og at have kontakt til banken. Man er også ansvarlig for at tjekke dueslaget på Rådet min. 1 gang om måneden.

Kassereren deltager i de månedlige styrelsesmøder og skal desuden påregne tid til jævnligt at overføre udlagte penge, samt at lave det endelige regnskab i slutningen af september samt budget for det kommende år.

**Fordele:** Stort ansvar og deltagelse i Styrelsens arbejde. Her tages mange store beslutninger, som man er en del af! Desuden er der mad til alle Styrelsens møder.

**KOMMUNIKATIONSANSVARLIG (1-årig post)**

Den kommunikationsansvarlige sidder i Styrelsen og Formandskabet og deltager derfor i de månedlige styrelsesmøder samt i formandskabsmøderne (hver/hver anden måned). Man er ansvarlig for at udsende nyhedsbreve, vedligeholde hjemmesiden, ordne opslagstavlen i Frokoststuen samt at hjælpe Styrelsen med plakater, hvis nødvendigt. Det er vigtigt, at den kommunikationsansvarlige tjekker mail min. én gang dagligt, gerne oftere.

Som kommunikationsansvarlig er man altid opdateret om aktuelle arrangementer, stillingsopslag o.a., som skal formidles videre til de andre studerende. Hver anden måned udformer man et nyhedsbrev med inputs fra de andre medlemmer i Styrelsen, som printes og sendes ud til alle medlemmer. Nyhedsbrevet indeholder nyt fra udvalgene, interessante arrangementer og vigtige datoer. Desuden skal man vedligehold FLS's hjemmeside og især er det vigtigt at opdatere kalenderen på hjemmesiden med vigtige datoer.

**Fordele:** Man er den første til at høre nyhederne og spiller en vigtig rolle i at formidle dem ud til medlemmerne. Desuden afholder DSR forskellige gratis kompetenceudviklingskurser, som man har mulighed for at deltage i. Der er i øvrigt mad til alle møder.

**FORMAND FOR FLS FESTUDVALG (1-årig post)**

Festudvalget holder minimum to store fester pr år (julefrokosten og scillafesten) for medlemmerne af FLS. Formandens rolle er at have det overordnede overblik og sørge for at alle opgaverne bliver løst ordentligt, have overblik over økonomi og lager samt at indkalde og lave dagsordner til møderne. Til hver fest afholdes ca. 2 møder inden. Møderne er aldrig særligt lange og altid aldeles hyggelige. Til hver fest mødes festudvalget inden og sætter op, og ligeledes mødes festudvalget dagen efter og rydder op. Formanden for festudvalget deltager desuden i Styrelsens månedlige møder, hvor man fremlægger festernes budgetter og regnskaber samt informerer om hvordan det går i udvalget.

**Fordele:** Ansvaret for de gode fester, mad til ét møde pr fest. Desuden afholder DSR forskellige gratis kompetenceudviklingskurser, som man har mulighed for at deltage i.

**FORMAND FOR SOFA (Sociale Og Faglige Arrangementer) (1-årig post)**

Med dette udvalg har FLS-medlemmer mulighed for at påvirke, dele og krydre sit studie og sine interessefelter til fordel for medstuderende. SOFA arrangerer f.eks.; fede fredage, 4 pr. halvår, årsmøde, ekskursioner, foredrag, workshops, paneldebat, croquis, bowling, biograf, grillaften osv. Det er kun fantasien, som sætter grænser i SOFA. Det handler om at få ideerne ført ud i livet. Dette indebærer bl.a. kontakt til mange interessante personer, steder, events. Der skal også laves grafisk arbejde, reklameres og hygges, som en del af et arrangement der skal fremme social og faglig interesse.

Som SOFA-formand har man det kølige overblik. Det er ikke formandens rolle at stå for alle SOFA-arrangementer, men at sørge for at uddelegere arbejdet til medlemmerne af udvalget. Man indkalder til det nødvendige antal møder og sikrer den gode stemning, som giver endnu bedre arrangementer. Man deltager desuden i de månedlige styrelsesmøder. Derudover har man virke som kontaktperson for henvendelser om ideer eller kontakter til eventuelle arrangementer fra ens medstuderende og fra netværks, fag- og interesseposterne i UPU.

**Fordele:** Ansvaret for de spændende foredrag og sociale arrangementer, gode kontakter i forbindelse med arrangerer arrangementer, snacks til møderne. Desuden afholder DSR forskellige gratis kompetenceudviklingskurser, som man har mulighed for at deltage i.

**FORMAND FOR FLS REJSEUDVALG (1-årig post)**

Rejseudvalget arrangerer studieture for FLS-medlemmer. Både små/korte ture i ind- og udland, samt længere rejser ud i verden.

Som formand for Rejseudvalget skal man være god til at tage initiativ og være rejselysten. Der forekommer en del større og mindre opgaver ved arrangering/planlægning af studieturene. Derfor skal man som formand være god til at holde overblik og uddelegere opgaver blandt udvalgets medlemmer. Antallet af ture/rejser der arrangeres årligt varierer meget. Dog er der tradition for, at der arrangeres en større tur af ca. 14 dages varighed hver 2. år.

Formanden har også til opgave, at være i kontakt med FLS internationale kontakt omkring koordinering af transport og lign. til div. internationale arrangementer.

**Møder**: Formanden indkalder til møde ca. en gang om måneden. Der kan dog i perioder være behov for afholdelse af flere møder, særligt op imod afrejsedatoen.

Poster: I udvalget sidder der fast en kassér, derudover kan formanden vælge en næstformand hvis nødvendigt. Ved hver tur vælges også to personer, som er ansvarlige for legatansøgningerne.

**Fordele:** Mulighed for at tage del i, og ansvaret for planlægning af spændende rejser. Mad til nogle af udvalgets møder. Desuden afholder DSR forskellige gratis kompetenceudviklingskurser, som man har mulighed for at deltage i.

**RUSKOORDINATOR / ruskontakt (1-årig post)**

**Kort beskrivelse:**

Opgaven er, i samarbejde med det foregående års koordinator, at udsende information til alle studerende om muligheden for at blive rusvejleder og ansøgningsskemaerne herom. Herudover er det også ruskoordinatorens og det foregående års koordinators opgave i samarbejde at sætte det nye vejlederhold, samt at indkalde til det første rusvejledermøde. Her konstituerer vejlederholdet sig og der vælges ydereligere en eller to koordinatorer, så man er flere om koordineringen på selve rusturen og under forberedelserne til den. Der vælges derudover to økonomisk ansvarlige.

I øvrigt sidde ruskoordinatoren i styrelsen i det år, denne er koordinator. Opgaven er her at holde kontakten mellem FLS og rusturen.

**Typiske emner:** Overblik, politiker på rusturen og øvrig koordinering med de andre udvalg.

**Mødefrekvens:** Månedlige møder

**Evt. anden arbejdsbyrde:** Koordination med TVF, Centeret, SCIENCE og KU samt planlægning og ledelse af selve rusturen.

**Fordele:** Der er mad til møderne. Man er med til at koordinere rusturen og har kontakt til og indflydelse på Styrelsens øvrige arbejde.

**NORDISK KONGRES-KOORDINATOR**

Som Nordisk Kongres koordinator har man ansvar som tovholder til de forskellige enheder der danner grundlag for arrangementet. Man har plads i FLS-styrelsen, hvor man formidler de forskellige Nordisk Kongres-gruppers status, og deltager i forskellige møder med Nordisk Kongres relevans, f.eks. hos DL og andre instanser der kunne tænkes at deltage. Man uddelegerer ansvarsområder og nedsætter grupper til at tage sig af forskellige områder.

Her får man indflydelse på kongressens indhold og søger en balance mellem forskellige interesseområder for de landskabsarkitekt- og bydesign studerende.

Mødefrekvensen består af et månedligt FLS-styrelsesmøde, samt andre relevante møder.

**Fordele:** Kontakt til andre landskabsarkitekturuddannelse i norden og indblik i almen bestyrelsesarbejde.

**REPRÆSENTANT I DSR’s FORRETNINGSUDVALG (FU) (1½-årig post)**

**Post / forkortelse:** DSR’s forretningsudvalg (FU) er en del af DSR’s hovedbestyrelse (HB). Forretningsudvalget tager sig af den daglige drift af studenterforeningen DSR. FU er derfor et af de vigtigste udvalg på Frederiksberg Campus da det er her DSR’s politiske og økonomiske beslutninger træffes.

**Andre mødedeltagere:** Alle fem faglige foreninger på Frederiksberg Campus er repræsenteret i Forretningsudvalget. Når man er i FU skal man sætte sig på én af fem poster. Formand (for DSR), næstformand, kommunikationsansvarlig, campusansvarlig eller IT-kontakt. FU holder et månedligt møde med resten af DSR’s hovedbestyrelse (HB), det er her at alle de største politiske og økonomiske beslutninger i DSR træffes. I HB sidder der en repræsentant fra Tværfaglig Rusudvalg(TVF), Cafeudvalgs-formanden, én repræsentant fra Arrangementsudvalget, ét menigt medlem, én repræsentant fra Foreningen Acacievej, DSR’s internationale koordinator og altså én repræsentant fra hver af de fem faglige foreninger som udgør FU. Posten gives først officielt videre ved overrækkelsesmiddag i december.

**Typiske emner:** Hvordan gør vi vores skole endnu bedre. Det er tit store emner der bliver taget op. Ex. besparelser på skolen, computere til eksamen, forbedring af skolens fysiske rammer, kantine, cykelstier mm., IT-infrastruktur, DSR’s økonomi m.m.  
For tiden er mange af repræsentanterne i hovedbestyrelsen rykket over i SCIENCE-rådet, emner relateret til Frederiksberg Campus er derfor på dagsordenen.

**Mødefrekvens:** Der er min. 1 møde hver uge. Der er for det meste mad, kaffe osv.. Møderne varierer mellem forretningsudvalgsmøder, hovedbestyrelsesmøder, FLS bestyrelsesmøder, dialogmøder med ledelsen på Frederiksberg Campus og møder med Frederiksberg Campus medarbejdere ang. specifikke studenterpolitiske problemstillinger.  
**Evt. anden arbejdsbyrde:** Da man er bindeled mellem DSR og FLS er man fast medlem af FLS bestyrelse, det er her man til det månedlige møde vender DSR’s problemstillinger med FLS.

**Fordele:** Du får stor indflydelse på Frederiksbergs Campus rammer. Man udvider sit netværk blandt de aktive studenterpolitikkere i foreningen samt generelt på Frederiksberg Campus. Derudover får man en god forståelse for hvordan det er at arbejde i en politisk verden.

**INTERNATIONAL STUDENT COORDINATOR (1-årig post)**

**Post / forkortelse:**

Den International Student Coordinator (ICS) fornemmeste opgave er at bygge bro mellem danske og udenlandske studerende. Dette tjener to formål, 1. at sikre at de internationale studerende får en god oplevelse mens de er i Danmark 2. at samtlige studerendes internationale netværk udbygges. Man skal stå for formidlingen mellem de internationale studerende og FLS, samt at varetage de internationale studerendes almene interesser.

**Møder:**

Styrelsesmøder en gang om måneden. Derudover er Ellen Braae (ansvarlig for de kandidatstuderende) meget interesseret i at holde et til to møder om året, men ICS skal selv tage kontakt til hende.

**Fordele:**

Du får mulighed for at udbygge dit faglige og sociale netværk, samt mulighed for at forbedre kontakten til både de internationale studerende og de kandidatstuderende, samtidig med at du får indblik i alment bestyrelsesarbejde.

**FLS-Repræsentant i SCIENCE Udvalg for Sociale Arrangementer (SUSA) (1-årig post)**

**Post / forkortelse:**Fusionsudvalget har til formål at fremme fusionen mellem det gamle LIFE og NAT (Nu SCIENCE) og ikke mindst kendskabet til de to campusser i mellem. Der er endnu ikke faste rammer for udvalget, men det har til opgave at arrangere fælles fester, foredrag, konkurrencer, udflugter og lignende, med henblik på at favne så mange deltagende fra hvert campus som muligt. Kort sagt skal udvalget forsøge at mindske afstanden mellem Nørre Campus og Frederiksberg Campus.

**Andre mødedeltagere:** Det er et nyoprettet udvalg, som skal fungere i sammenhæng med det kommende SCIENCE-råd. Således sidder der folk fra alle retninger af det nye fælles SCIENCE fakultet  
**Mødefrekvens:** Ca. 1 gang om måneden.

**Fordele:** Tværfagligt og med stor indflydelse på hele det nye SCIENCE fakultets rammer. Man udvider sit netværk, og kommer til at arbejde med det fælles studiemiljø og studielivet på hele SCIENCE. Derudover får man en god forståelse for hvordan det er at arbejde i en politisk verden.

**MENIGT MEDLEM AF STYRELSEN (2 x 1-årige poster)**

**Post / forkortelse:**

Som menigt medlem af styrelsen sidder man med til styrelsesmøderne. Her deltager man i diskussioner og beslutninger på lige fod med de andre styrelsesmedlemmer. De to menige medlemmers opgave er at aflaste og hjælpe de øvrige i styrelsen.

**Mødefrekvens:** Styrelsesmøde en gang om måneden.

**Fordele:** Du får indblik i hvad der sker i FLS’ styrelse og mulighed for at få indflydelse på de beslutninger der skal tages. Der er mad til alle møderne. Posten er for dig som gerne vil være en del af styrelsen, uden at sidde med i andre udvalg.

**B. UddannelsesPolitiske Poster i UPU**

**DEN GYLDNE TYR (1-årig post)**  
Udvalget ”Den Gyldne Tyr” står for at vælge ”årets underviser” og overrække vedkommende ”den gyldne tyr” som symbol derpå. Man er derfor FLS-repræsentant i et tværfagligt udvalg sammen med repræsentanter fra hele SCIENCE. Her samles man, og går til forelæsninger med de nominerede undervisere. Arbejdsbyrden varierer fra blok til blok. Man har enkelte møder, men korresponderer en del pr mail. Antallet af forelæsninger afhænger alt efter hvor mange undervisere, der er nomineret, men man kan nok regne med at skulle overvære 3-5 forelæsninger. Derudover deltager man i det månedlige UPU- møde.  
Den Gyldne Tyr er for nylig blevet et SCIENCE-foretagende, og ovenpå lukningen af Netforum ligger der en udfordring i at kunne modtage og organisere nomineringer af undervisere.

**Fordele:** Man får en god grund til at sidde til en masse nye forelæsninger og snuse til fag, som man ikke umiddelbart tænkte var interessante. Samtidig bliver man en del af UPU og får stemmeret der. Endelig vil der være mad til UPU-møderne.

**DSR-FONDEN (1-årig post)**

DSR fonden er et udvalg, som har til formål at støtte tværfaglige eller studenterpolitiske arrangementer med interesse for Frederiksberg Campus’ studerende. Der er tale om 4 møder årligt lige efter skoletid, hvor man læser ansøgninger vedr. støtte til forskellige studierelevante ting.

**Fordele:** Man sidder med til UPU-møderne og får stemmeret her. Samtidig får man indblik i behandling af ansøgninger og tildeling af penge. Endelig er der mad til UPU-møderne.

**REP. I Studienævn for Geovidenskaber og Planlægning (2 x 1-årig poster) + suppleant.**

SNGP varetager uddannelserne Geografi og geoinformatik (B+K), Geologi-geoscience (B+K), Landskabsarkitektur (B) / Landscape Architecture (K), Landskabsforvaltning (K) / Nature Management (K), Climate Change (K).

Studienævnene har ansvaret for planlægning, udvikling og administration af de bachelor- og kandidatuddannelser og de evt. særlige studieprogrammer, som er henført til deres ansvarsområde. Dette indebærer, at SNGP bl.a. behandler dispensationer fra studieforvaltningen, klagesager over eksamen, kursusbeskrivelser, oprettelse af nye fag, ændringer i studieordninger, kontrollerer ansøgere til job på SCIENCE’s pædagogiske kvalifikationer. FLS har to repræsentanter i studienævnet, og de har til opgave at sørge for, at de studerendes interesser bliver varetaget.

**Andre møde deltagere:**

En anden studenterrepræsentant fra FLS, studenterrepræsentanter fra de andre studier samt VIP'ere (VIdenskabeligt Personale = undervisere og andre relevante repræsentanter).

**Mødefrekvens:**

Der er fast møde en gang om måneden i studienævnet. Derudover er man med i UPU og deltager derfor i de månedlige møder her.

**Evt. anden arbejdsbyrde:**

Der er mange bilag at læse inden møderne (beregn 1-2 timer pr. møde), især i begyndelsen, når man skal ind i sagerne.

**Fordele:** I dette udvalg får man reel indflydelse på studiet, især på ens kurser og udviklingen af disse, og indhenter viden og erfaring vedr. dispensationshåndtering og generelle ledelsesopgaver. Desuden får man kontakt med undervisere og elever på andre studieretninger, dvs. man får en bredere forståelse for studierne på SCIENCE. Herudover er der mad til både studienævnsmøder og til UPU-møderne.

**UNDERVISNINGSUDVALGENE: Geovidenskab og Naturforvaltning (x2), Plante- og miljøvidenskab, Jord & Økologi + suppleanter**

I undervisningsudvalget behandles bl.a. problematiske evalueringsskemaer, man diskuterer problemer vedr. undervisning og de studerendes meninger om diverse problemer. Her udveksles erfaringer mellem de forskellige studieretninger. Kursusevalueringerne

gennemgås her. I UU for geovidenskab og naturforvaltning drøftes desuden praktiske ting vedr. tegnesale m.m. på Rolighedsvej 23 og det fysiske miljø på hele IGN.

**Andre møde deltagere:** Alle centerets studieledere, centerdirektøren, studenterrepræsentanter fra alle studieretninger i centeret.

**Typiske emner:**

Kursusevaluering, Gensidig orientering om ændringer på R23 og ved fagene, Kompetencebeskrivelser

**Mødefrekvens:**

3-4 møder om året, typisk varighed: 3 timer, en gang pr blok.

**Evt. anden arbejdsbyrde:**

Der er nogle bilag, som bør læses før mødet. Man er derudover med i UPU og deltager i de månedlige møder der.

**Gode fif til posten:**

I dette udvalg kan man nå direkte til centerledelsen og udvalget er meget lydhøre overfor de studerendes problemer og ønsker.

**Fordele**: Stort kendskab til hele centeret og hvad der rører sig og Chokolade, kaffe og the til møderne. Derudover er der mad til UPU-møderne.

**REP. I RÅDGIVENDE UDVALG FOR PARK OG LANDSKAB (2-årig post) NB! Posten er på valg igen i 2013**

I Det Rådgivende Udvalg vejleder en gruppe erhvervspersoner fra vores fagmiljø Skov og Landskab om, hvad der efterspørges af forskning og uddannelse i erhvervslivet. Som fast indslag præsenterer Skov og Landskab tre emner som der arbejdes på, og udvalget giver feedback tilbage.

**Hvorfor melde sig?**

Det er sjovt at møde folk fra vores erhverv, og høre hvad de siger til vores uddannelse. Derudover er det spændende, at høre om forskningen der foregår inden for vores fagområde (ofte før det overhovedet bliver publiceret). Man kan også hurtigt få en masse gode kontakter med erhvervslivet, hvis det er det man vil.

**Typiske emner:** Uddannelser og forskning under Skov og Landskab. **Mødefrekvens:** 2-3 gange årligt.

**Evt. anden arbejdsbyrde:** Der er en del læsemateriale.

**Fordele:** Man får et stort netværk i erhvervet og får information om aktuel forskning. Derudover får man et stort kendskab til fagmiljøet på Skov og Landskab.

**REP. I AKADEMISK RÅD (1-årig post)**

**Post / forkortelse:** AR

**Andre møde deltagere:** Diverse professorer og dekanen

**Kort beskrivelse:** Her afgøres indstillinger til ph.d.-stipendiater, professorater o.lign. Repræsentantens rolle er at følge med i, hvad der sker og evt. gøre indsigelse på vegne af de studerende, såfremt vi har indsigelser. Der er 3 poster til studerende fra SCIENCE og man skal derfor stille op mod repræsentanter fra andre studieretninger.

**Mødefrekvens:** 2 årlige arrangementer + et møde – det er få møder, men derfor meget vigtigt, at man prioriterer begge arrangementer og mødet, så man kan følge med i, hvad der sker. Derudover er man medlem af UPU, og deltager derfor i det månedlige møde der.

**Fordele:** Indsigt i nye ansættelser, stemmeret i forbindelse med tildeling af stipendier o.lign. Mad til UPU-møderne.

**REPRÆSENTANT I OPTAGELSESUDVALGET (1 x bachelorudvalg + 1xkandidatudvalg) (1-årig post)**

Som UPUs repræsentant i optagelsesudvalget er man med til at håndtere og behandle kvote 2-ansøgninger fra udvekslingsstuderende og studerende fra andre fakulteter. Man sidder sammen med studielederen fra enten bachelor- eller kandidatuddannelsen og andre repræsentanter fra ledelsen og læser ansøgningerne igennem sammen. Herefter er man med til at beslutte om ansøgeren lever op til kravene og kan tilbydes en plads på studiet. Den studerende skal altså være til stede for at sikre, at studielederen ikke optager studerende, som ikke lever op til kravene, og omvendt heller ikke afviser studerene, hvis der er pladser.

**Møder:** 2-4 møder om året + UPU møderne

**Fordele:** Stor indflydelse og indblik i, hvordan ansøgninger bliver behandlet. Man får et godt samarbejde med studielederen og får mulighed for at sidde med i UPU, hvor man får kendskab til almen udvalgsarbejde.

**C. Poster med kontakt til Erhverv, fag- og interesseorganisationer i Uddannelsespolitisk Udvalg (UPU)**

**UPU NÆSTFORMAND (1-årig post)**

Som næstformand i UPU fungerer man som formandens sparingspartner. Dvs. at man er med til at indkalde til møder og skriver dagsorden, når det er nødvendigt.

Samtidig er man UPU formandens suppleant i Studieretningsudvalget, som holder møde ca. én gang pr. blok.

Som UPU næstformand er man ansvarlig for, at de medlemmer i UPU som har noget at gøre med erhvervslivet, fagforeninger og interessenetværk osv. får koordineret viden og arrangementer. Man skal sørge for at FLS repræsentanterne formidler arrangementer og andet info ud til medlemmerne gennem hjemmesiden, og UPUs nyhedsbrev, som man står for at formidle fra møderne.

**Fordele:** Stort ansvar i samarbejde med formanden. Der er mad til møderne. Desuden afholdes der forskellige gratis kompetenceudviklingskurser, som man har mulighed for at deltage i.

**INTERNATIONAL KONTAKT (1-årig post)**

Som FLS internationale kontakt er man ansvarlig for at informere medlemmerne om internationale arrangementer, der afholdes for landskabsarkitekter ude i verden. Som International kontakt sidder man på maillisten for følgende foreninger: ELASA, IFLA, ECLAS, EFLA. Læs mere om disse på hjemmesiden. Hvert år afholder IFLA en verdenskongres for landskabsarkitekter og studerende, her skal man hjælpe med at koordinere fælles transport, ansøgninger til fonde osv. sammen med rejseudvalget. Det er også den internationale kontakts ansvar at holde FLS’ rejseudvalgsformand opdateret med disse internationale arrangementer, og opfordre til at rejseudvalget arrangerer fælles transport hertil. Herudover vil der være informationer og tilmelding til fx Biennalen for europæisk landskabsarkitektur.

Man er også ansvarlig for at holde øje med internationale konkurrencer og lignende arrangementer og herefter formidle dem ud til de studerende via hjemmeside, mail, nyhedsbrev, plakater, Facebook osv.. Man kan for eksempel holde øje med de store tidsskrifter JoLA, Topos osv..

**Fordele:** Stor viden om hvad der rør sig internationalt inden for vores fag og mad til møderne.

**REPRÆSENTANT I JA - Fagforeningen JordbrugsAkademikerne (1-årig post)**

**Post / forkortelse:**

Man bliver de FLS-repræsentant JA’s studenterbestyrelse, hvor man uddeler studenterposter i JAs bestyrelse, JAs forhandlingsudvalg, Profilleringsudvalg og Kompetanceudvalg, hvor man enten har med forhandling af rettigheder, branding af JA eller udvikling af de studerendes kompetencer i erhvervslivet.

**Andre mødedeltagere:** Til møderne sidder der de andre faglige foreningers repræsentanter og deres formænd. Samtidig deltager JA ambassadøren og 1-2 ansatte fra JAs sekretariat.

**Typiske emner:**

Hvordan gør man JA mere aktiv i medierne og mere attraktivt for de studerende? Hvad kan JA gøre for de studerende? Og hvilke rabatter kan vi indhente nye tilbud omkring?

**Mødefrekvens:**

5 møder om året med JS (studenterrepræsentationen), 5 møder med sit udvalg hos sekretariatet. Endelig skal man være med til UPU’s månedlige møder.

**Fordele:**

Kendskab til andre studieretninger på Frederiksberg Campus. Stemmeret til møderne. Der er som regel mad til møderne, og to af møderne er et hotelophold for alle medlemmerne af de forskellige udvalg under JA.

**REPRÆSENTANT I DL- Danske Landskabsarkitekter (2-årig post)**

DL - Danske Landskabsarkitekter er en interesseorganisation for landskabsarkitekter. De udgiver bladet "Landskab", arrangerer konferencer, kurser, udstillinger og andre arrangementer. DL holder bestyrelsesmøde en gang om måneden. På disse diskuteres aktuelle emner, der laves høringssvar, forretningsordener, planlægges arrangementer med fokus profileringen af landskabsarkitekter, samt der udpeges lædommere til konkurrencer.

**Post / forkortelse:** Studenterobservatør i DL (Danske Landskabsarkitekter)

**Andre møde deltagere:** DL’s bestyrelse samt fagsekretær

**Typiske emner:** Synliggørelse af landskabsarkitektur, konferenceemner,

**Mødefrekvens:** Ca. 8 møder om året inkl. et weekend-møde. Derudover deltager man i de månedlige UPU-møder.

**Fordele:** Netværk, et godt indblik i aktuelle, faglige problemstillinger

**Andet:** Mht. valg til posten, så er praksis blevet sådan, at der vælges en FLS-repræsentant på generalforsamlingen. Vedkommende stiller så op til posten på selve DL’s generalforsamling. Dette for at gøre det mere demokratisk, så også studerende fra de andre skoler har mulighed for at stille op. Man skal naturligvis være studentermedlem af DL.

**REPRÆSENTANT I LAF- LandskabsArkitekternes Forening (1-årig post)**

LAF – Landskabsarkitekternes Forening er et interessenetværk under JA. Som repræsentant her sidder man med til LAF’s bestyrelsesmøder og har stemmeret. LAF arrangerer konferencer, kurser, udstillinger og meget andet, som også er relevante for studerende. Det er LAF-repræsentantens ansvar at informere de studerende om disse arrangementer via FLS's hjemmeside, Facebook, plakater på skolen osv. Det er også LAF-repræsentantens opgave at informere om og deltage i LAF’s årlige generalforsamling.

**Fordele:** Man får indsigt i og mulighed for at lave spændende arrangementer for landskabsarkitekturstuderende samt god mulighed for at netværke med færdiguddannede landskabsarkitekter og bydesignere. Derudover er der mad til både LAF's bestyrelsesmøder samt til UPU-møderne.

**REPRÆSENTANT I Dansk Byplanlaboratoruim (1-årig post)**

Som FLS repræsentant sidder man med til DB’s årlige repræsentantsskabsmøder i foråret. Dansk Byplanlaboratorium er en selvejende fond, der blev stiftet i 1921 af visionære byplaninteresserede personer. Byplanlaboratoriet har i sin 90-årige historie været en aktiv, uafhængig og selvstyrende institution, som har sat byplanlægningen på dagsordenen og sikret kvalificeret debat og faglig udvikling indenfor faget. Gennem en lang række kurser, konferencer og projekter bliver planlægningens redskaber og mål formidlet og afprøvet i et tværfagligt miljø.

Det er byplanlabrepræsentantens ansvar at informere de studerende om byplanlab.’s arrangementer og publiceringer via. FLS hjemmeside, Sladderspalten, Facebook, plakater osv.

Derudover er det byplanlabrepræsentantens opgave at formidle og koordinere eventuelle samarbejder om arrangementer mellem FLS SOFA og byplanlab. Endelig skal der arbejdes for, at man bliver passivt bestyrelsesmedlem.

**Fordele:** Man får indsigt i, og mulighed for at lave spændende arrangementer for landskabsarkitektstuderende samt god mulighed for at netværke med færdiguddannede landskabsarkitekter og byplanlæggere. Derudover er der man til UPU-møderne.

**REP. I CENTERBESTYRELSEN (1-årig post)**

**Post:** Repræsentant i Centerbestyrelsen for IGN. Centeret varetager det gamle instituts opgaver, men er bibeholdt som selvstændig bestyrelse og har på den måde større selvbestemmelse. Bestyrelsen fungerer samtidig som aftagerpanel for de uddannelser IGN udbyder, møderne ligger ofte i forlængelse af bestyrelsesmødet, - man sidder som studenter-rep. med som observatør.

**Andre mødedeltagere:** Bestyrelsen består af repræsentanter fra erhvervslivet inden for det statslige og private skovbrug, den statslige og kommunale planlægning, den grønne sektor (drift og planlægning af grønne områder, friluftsliv osv.) -både kommunalt og privat. Dertil er der rep. fra de ansatte, og to andre studerende fra de andre uddannelser skov og landskab har ansvaret for. Derudover deltager Centerets direktør og en sekretær.

Dertil kommer lejlighedsvis indbudte, f.eks. dekanen for KU SCIENCE o.lign.

**Typiske emner:** Driften af centeret, dermed centrets strategi, godkendelse af budget og regnskab - og sjovere emner som nyt byggeri, nye uddannelser, profileringen af uddannelserne, visioner for centreret mm.

**Mødefrekvens:** Ca. 5 møder om året inkl. en ekskursion f.eks. til et interessant sted i DK.

**Fordele:** Lækre frokoster og til tider middage med god rødvin. Kontakt til magtfulde poster i vores fremtidige arbejdsliv (de fleste er direktører, chefer og ledere). Indblik i hvordan hele det system, vi er en del af, er bygget op og hænger sammen, og udfordringerne ved at få det til at hænge sammen og udvikle sig. Desuden indblik i professionelt bestyrelsesarbejde.

**REP. i Institutarbejdsmiljøorganisationen (IAMO) (1-årig post)**

Som studenterrepræsentant i IAMO sidder man til møde med Birgit og ledelsen og diskuterer, hvordan vores miljø på tegnesalene er, og hvad der fungerer/ikke fungerer. Det er vigtigt, at repræsentanten altid har en finger på pulsen i forhold til, om der er nyopståede problemer eller nye behov.

**Fordele:** Man får et stort ansvar for at formidle materielle problemer videre til ledelsen og få dem til at løse dem. Foruden møderne i IAMO sidder repræsentanten også med til UPUs månedlige møder.

**FLS-repræsentant i Institutrådet**

Institutrådets funktion er at sikre medbestemmelse og medinddragelse af det videnskabelige personale, det teknisk administrative personale og de studerende om instituttets forhold vedr. uddannelse og forskning.

Posten er på valg hvert år, og man indstilles til fredsvalg. Der er fire studenterrepræsentanter i rådet; en pr studieretning. Der er møder ca. hver anden måned.

**Fordele:** Man får et godt kendskab til hele IGN, og et indgående indblik i de problemstillinger der er på hele instituttet.